02/06/2021 | Administración LocalMunicipal
Cabanas
Aprobación definitiva Regulamento Identidade Visual Corporativa

O Pleno do Concello de Cabanas, en sesión ordinaria celebrada o 31 de marzo de 2021, aprobou inicialmente o Regulamento de Identidade Visual Corporativa. Sometido a información pública, no Boletín Oficial da Provincia da Coruña nº 64 de data 8 de abril de 2021, polo prazo de trinta días hábiles sen terse presentado alegacións á mesma, elévase automaticamente a definitivo o acordo inicial, publicándose integramente o texto do Regulamento no Boletín Oficial da Provincia da Coruña, no cumprimento do establecido nos artigos 49 e 70 da Lei 7/1985, de 2 de abril, Reguladora das Bases de Réxime Local. Contra a aprobación definitiva poderá interpoñerse recurso contencioso-administrativo nos termos establecidos na Lei 29/1998, de 13 de xullo, Reguladora da Xurisdición Contencioso-Administrativa.1. O obxecto deste regulamento é aprobar a identidade corporativa institucional do Concello de Cabanas e regular o seu uso.2. As diferentes áreas e servizos da Administración municipal axustaranse ao previsto neste regulamento no concernente a: a. Á elaboración e emisión de documentos, modelos normalizados e material impreso. b. Ás informacións, publicacións, comunicacións ou calquera tipo de expresión en todo tipo de soportes, incluídos os telemáticos e audiovisuais, así como os carteis ou sinalizacións que se elaboren ou utilicen.1. Os elementos básicos da imaxe corporativa institucional do Concello de Cabanas son: a. O escudo heráldico do Concello de Cabanas. b. A marca do Concello de Cabanas, constituída polo símbolo e polo logotipo corporativos.2. O escudo heráldico do Concello de Cabanas é o aprobado no Decreto 16/1996, do 12 de xaneiro (DOG nº 20 do 29 de xaneiro de 1996), reproducido no Anexo I.3. A marca abrangue a unión do símbolo e o logotipo, coa composición, disposición e tipografías contidas no Anexo II. O símbolo é a representación gráfica do escudo, elemento esencial da identidade do Concello de Cabanas. Nel represéntase o Piñeiral da Madalena, as ondas do mar e río, e as sete parroquias do concello. Pola súa banda, o logotipo é a expresión escrita do nome do Concello, que irá sempre composto coa tipografía Gill Sans.4. Para as distintas manifestacións nas que se plasma a actividade do Concello de Cabanas poderá engadirse a expresión tipográfica do nome das áreas ou dos distintos servizos municipais, respectando en todo caso a composición, disposición e tipografías contidas no Anexo II deste regulamento.1. O uso da imaxe corporativa institucional do Concello de Cabanas é privativo do Concello, e queda prohibida a súa utilización, agás o seu consentimento expreso. Quedan exceptuadas do requirimento de consentimento previo as entidades beneficiarias das subvencións municipais, debido a que estas deben establecer de forma clara nos exemplares dos programas, carteis, fotografías e demais material publicitario que editen con motivo do programa ou das actividades subvencionadas, mención expresa do patrocinio do Concello de Cabanas, facendo uso dos elementos a imaxe corporativa municipal recollidos no Anexo II.2. A imaxe corporativa institucional deberá figurar en todos os documentos administrativos e comunicacións de tipo xeral, ben sexa en formato físico ou dixital, expedidos por cada unha das áreas ou servizos municipais. Para iso, farase uso da marca do Concello, consonte ás determinacións sobre composición, disposición e tipografías recollidas no Anexo II.3. De cara a uniformizar a imaxe corporativa do Concello de Cabanas, o uso do escudo heráldico oficial ficará reducido a elementos concretos nos que, polo seu valor patrimonial ou cultural, sexa máis oportuno o seu uso. Será a área delegada de comunicación quen decida sobre este asunto.1. Os materiais de papelería e as publicacións do Concello de Cabanas deberán empregar a marca da imaxe corporativa institucional.2. Nas expresións, informacións e comunicacións que se elaboren en soportes audiovisuais ou dixitais, necesariamente deberá figurar, así mesmo, a marca da imaxe corporativa institucional.1. Nos folletos de información ou divulgación, en calquera soporte, así como nos anuncios institucionais en prensa, deberá figurar a marca da imaxe corporativa institucional.2. Os edificios de titularidade municipal, tanto no exterior como no interior, as actuacións de infraestruturas, as vías municipais ou a sinalización de lugares, deberán empregar a marca da imaxe corporativa institucional, sen prexuízo do previsto no punto 3 do artigo 3º. 1. Nos vehículos adscritos aos servizos municipais deberá figurar a marca da imaxe corporativa institucional. A indumentaria laboral do persoal municipal, así como os artigos de promoción e outros soportes que empregue o Concello de Cabanas, deberán estar identificados coas elementos da marca da imaxe corporativa. De cara a aplicar o indicado neste regulamento e xestionar unha imaxe corporativa única, farase uso do Manual de Identidade Corporativa do Concello de Cabanas, para consultar como se aplican os seus diferentes elementos.1. Seguiranse utilizando, até se esgotaren, as existencias de material impreso anteriores á entrada en vigor do presente regulamento.2. Con independencia do establecido na liña anterior, a imaxe corporativa institucional recollida neste regulamento empregarase sempre que se proceda á adquisición, reposición ou reedición de todo elemento que deba exhibila. O presente regulamento entrará en vigor unha vez transcorridos quince días hábiles a partir da publicación do seu texto íntegro no Boletín Oficial da Provincia da Coruña. Cabanas, 28 de maio de 2021 O alcalde accidental, Iago Varela Martínez